
Rímskokatolícka cirkev
Farnosť Veľké Rovné
FARSKÉ OZNAMY

XXIX. cezročná nedeľa, 18. októbra 2026
NE  18. X.     7.30  XXIX. cezročná nedeľa – misijná nedeľa (+ manžel Pavol a syn Peter)



  9.00
sv. omša v KD Pod Ivorom

             10.30  streamovaná sv. omša (+ Jozef, Anežka, Stanislav, Juraj, Anna a Juraj)
PO   19. X.
18.00 
spomienka sv. Pavla od Kríža, kňaza (+ Ladislav, Milan, Alojz, Veronika a Ján) 
UT   20. X.
18.00 
cezročná féria (+ Veronika a Jozef) v týždni spovedám 20 minút pred sv. omšami
ST   21. X.    7.30 
votívna omša o sv. Jozefovi (za farnosť) 
ŠT   22. X.
18.00 
spomienka sv. Jána Pavla II. pápeža (+ Emil) 17.30 adorácia
P I   23. X.
18.00 
spomienka sv. Jána Kapistránskeho, kňaza (+ Juraj, 11. výročie) 
SO  24. X.
  7.30 
sobotná spomienka Panny Márie  (za farnosť) krst pri sv. omši
NE  25. X.     7.30  XXX. cezročná nedeľa (+ František, Barbora, František a Jozefína)



  9.00
sv. omša v KD Pod Ivorom

             10.30  streamovaná sv. omša (+ Jozef, pri nedož. 90. narod.) detská sv. omša
PBZ za uprat. kostola a za milodary na kvety. O ďalšie uprat. prosím farníkov z Ústredia, č.d. 52-97. 
Dnes je celosvetová zbierka na misie, Pán Boh vás odmeň za Vaše milodary na dielo šírenia viery.
Vzadu za lavicami je misijný časopis, môžete si ho vziať zadarmo. 

V piatok o 16.30 bude na fare ďalšie stretnutie kurzu Alfa pre birmovancov deviatakov a prvákov SŠ. 

Od budúcej nedele budú sv. omše o 10.30 opäť „za väčšej účasti detí“. Deti, najmä prvoprijímajúce, pozývame do predných detských lavičiek. Nácviky spevu zatiaľ nebudú.

Ako som už 2x vyhlásil, bod za účasť na sv. omši birmovancom budem zapisovať už len ak mi to nahlásia pri zapisovaní bodov rodičia alebo ich dospelý zástupca z rodiny (napr. starí rodičia, krstní rodičia a pod., nie susedia alebo známi). Prosím preto, aby s každým birmovancom bol na nedeľnej sv. omši dospelý sprievodca, ktorý má vplyv na jeho výchovu, aby sa tak zabránilo postávaniu birmovancov v okolí kostola a ich baveniu sa. Prosím rodičov a príbuzných birmovancov, aby sa takto zapojili do ich prípravy na birmovku, a dali im aj príklad nábožnej účasti na sv. omši. Ďakujem 
Rodičov birmovancov pozývam aj na kurz Alfa pre rodičov, aby sa tak účinnejšie zapojili do prípravy ich detí na birmovku a možno si aj oprášili náb. vedomosti. Na kurz pozývam aj záujemcov o úlohu animátora birmovancov. Kurz pokračuje vo štvrtok po sv. omši na fare, čiže o 18.45.  
Pozývam farníkov adoptovať si birmovanca a modliť sa za neho až do birmovky. Kartičky s menami birmovancov sú v sakristii, prosím podpísať sa na papier, ktorý je v sakristii pri kartičkách.

Ružencové spoločenstvo pozýva farníkov na modlitbu posv. ruženca v kaplnke na Ostriciach každý deň v októbri o 16.30. Samozrejme, pozývame Vás aj na častejšiu účasť na posv. ruženci v kostole pred sv. omšami, aj na každodennú spoločnú modlitbu aspoň jedného desiatku v rodinách.

Vzadu za lavicami sú sviečky, malé za 2,- €, v skle za 5,- €, zakúpením ktorých môžete podporiť projekty ochraňujúce život od narodenia až po prirodzenú smrť. Pri sviečkach sú aj letáky všeobecne informujúce o  použití finančných prostriedkov získaných pri tejto každoročnej zbierke (už 24. ročník). Sviece môžete zapáliť na hroboch svojich príbuzných alebo používať pri modlitbe v domácnosti. Ak niekto nemôže zaplatiť celú sumu, môže si sviecu zakúpiť aj za menšiu sumu ale minimálne 1€ (2€).
Nezabudnite na zmenu času: budúcu sobotu si v noci posunieme hodinky o 1 hodinu späť!

